Varsin pian Venäjän hyökättyä Ukrainaan 2022 kävi ilmi, että **seksuaalinen väkivalta** on ollut yleistä Venäjän asevoimien toimintaa. Uhrit ovat pääsääntöisesti ukrainalaisia siviilejä, jotka ovat olleet iältään 4–80-vuotiailta.

Ukrainalaiset siviilit ovat joutuneet seksuaalisen väkivallan kohteeksi jo Itä-Ukrainan sodan alettua vuonna 2014.

Seksuaalisen väkivallan luonne ja uhrit
---------------------------------------

Raiskauksien yhteydessä uhreille on myös tehty muuta väkivaltaa kuten lyöty kasvoille tai viillelty vatsan alueelle huolimatta esim. uhrien korkeasta iästä. Myös alaikäiset, esim. 16-vuotiaat raskaana olevat tytöt, ovat kohdanneet seksuaalista väkivaltaa venäläissotilaiden toimesta. Joissain tapauksissa lasten vanhemmat on aseella uhaten pakotettu katsomaan, kun nämä joutuvat venäläisten raiskaamisksi. Toisinaan lasten raiskauksien jälkeen myös vanhemmat ovat joutuneet seksuaalisen väkivallan uhreiksi. Lapsia on myös pakkosiirretty Venäjälle.

Myös miehet ovat joutuneet raiskauksien ja muunlaisen seksuaalisen väkivallan kohteeksi. Sukuelimiin kohdistuvat sähköšokit ja muu seksualisoitu kidutus on yleistä venäläisten vankiloissa. Sukuelimiin kohdistuneiden sähköšokkien, joita on ukrainalaisten kidutettujen miesten mukaan annettu käsin veivattavalla dynamolla, käytön on epäilty johtuvan siitä, että se jättää pienemmät fyysiset jäljet kuin esim. piekseminen. Lisäksi venäläisten on kerrottu sanoneen suoraan, että sähköšokkeja käytetään siksi, etteivät ukrainalaiset miehet kykenisi enää tulevaisuudessa saamaan lapsia. Osa ukrainalaisista vangeiksi jääneistä miehistä on myös kertonut, kuinka venäläiset pahoinpitelevät näitä työntämällä kondomiin käärittyä pamppua peräaukkoon, antavat kondomin ukrainalaisille ja käskevät myöhemmin jauhamaan sitä suussa. Venäläissotilaat kuvaavat vastaavanlaisia tekoja itse ja levittävät videoita toisilleen tai kotirintamalle.

### Seksuaalinen väkivalta aseena

Venäläisten miehittämällä alueella asuneiden ukrainalaisten siviilien antamien lausuntojen perusteella venäläissotilaat käyttävät seksuaalista väkivaltaa aseena. Monissa tapauksissa kyseessä on joukkoraiskaus, johon osallistuvat venäläissotilaat ovat joko alkoholin tai huumeiden vaikutusten alaisena. Seksin aikana käytetään harvoin ehkäisyä.

YK:n naisiin kohdistuvan seksuaalisen väkivallan estämisestä vastaava edustaja Pramila Patten on kertonut, että kun venäläissotilaiden varusteisiin kuuluu Viagraa, on selvää, että seksuaalista väkivaltaa käytetään osana Venäjän sotastrategiaa.

Raiskauksien käyttämisestä aseena kielii myös se, että venäläissotilaat ovat seksin yhteydessä julistaneet mm. että "näin käy kaikille natsi-huorille" ja "me raiskaamme niin kauan kunnet et pysty enää synnyttämään lisää ukrainalaisia". Ukrainan ihmisoikeusvaltuutettu Ljudmyla Denisova on sanonut tällaisten kommenttien olevan merkki siitä, että Venäjä suorittaa kansanmurhaa Ukrainassa. Lisäksi hän arvioi, että seksuaalinen väkivalta on venäläisten tapa rangaista ukrainalaisia, jotka tekevät vastarintaa. Myös Ukrainan valtakunnansyyttäjän mukaan seksuaalista väkivaltaa käytetään aseena, koska Venäjä pyrkii hävittämään ukrainalaiset kansakuntana.

### Venäläisten puhelinkeskustelut

Venäläissotilaat ovat jääneet useaan otteeseen kiinni puheluiden sieppauksista, jossa ulkopuoliset tahot ovat onnistuneet äänittämään ja jakamaan venäläissotilaiden käymiä puheluita joko toistensa tai kotirintaman kanssa.

Huhtikuussa 2022 julkaistiin venäläisen sotilaan Roman Bikovski ja vaimon Olga Bikovskajan välinen kaapattu puhelinkeskustelu. Pariskunta tunnistettiin näiden sosiaalisten medioiden julkaisujen pohjalta, ja oli muuttanut Krimille pari vuotta Venäjän miehityksen jälkeen. Keskustelun aiheena on miehen tekemien raiskauksien hyväksyttävyyden rajat:

> Olga: "Eli menet ja raiskaat ukrainalaisia naisia, niinhän? Etkä kerro minulle mitään. Ymmärrätkö?" (naurua)
> 
> 
> Roman: "Raiskaan, enkä kerro sinulle mitään?"
> 
> 
> Olga: "Kyllä, jotten minä tiedä asiasta mitään. Niin mitä?" (naurua)
> 
> 
> Roman: "Eli saanko?"
> 
> 
> Olga: "Kyllä, minä annan luvan. Kunhan käytät vain ehkäisyä."
> 
> 
> 
> Roman: "Selvä"
> 
> 

Tammikuussa 2023 *Ukrajinska Pravda* julkaisi Ukrainan turvallisuuspalvelun sieppaaman puhelinkeskustelun venäläissotilaiden välillä, jossa nämä kuvailevat tekemäänsä seksuaalista väkivaltaa Lymanissa:

> Kun saarroimme Lymanin, lahtasimme kaikki siellä olevat, vitun hoholit... me raiskasimme, lahtasimme, ammuimme kaikki. Kävelimme vain ympäärinsä ja ammuimme kaikki Lymanissa ja Torskessa. Kaikki miehet, jotka olivat nuorempia, otettiin meille mukaan ja naiset, nuoret sellaiset: heidät raiskattiin, lahdattiin, ammuttiin. 
> 
>

Tunnettuja tapauksia
--------------------

Butšan verilöylyn tuhoja tutkittaessa paljastui, kuinka yhtä naista oltiin pidetty seksiorjana perunakellarissa, jossa hänet oli sittemmin ammuttu.

Heinäkuussa 2022 tuli julki video, jossa venäläissotilaat kastoivat ukrainalaisen sotavangin mattopuukolla. Alkujaan video julkaistiin venäläisellä Telegram-kanavalla. Ukrainan varaopetus- ja tiedeministeri Inna Sovsun jakoi videon Twitterissä, jonka seurauksena hänen profiilinsa jäädytettiin. Ukrainan presidentin neuvonantajana toimiva Myh’ailo Podolyak sanoi, että video laitettiin tahallaan levitykseen propagandatarkoituksissa. Tapaukseen reagoi mm. Josep Borrell.

Lokakuussa 2022 julkaistun raportin mukaan nuorin tunnettu uhri oli vain 4-vuotias, ja venäläissotilaat olivat pakottaneet tämän suuseksiin Kiovan lähistöllä jossain vaiheessa maaliskuuta 2022.

Kesäkuussa 2023 uutisoitiin tapauksesta, jossa ukrainalaiset sotavangeiksi jääneet miehet oltiin kastroitu ennen kuin nämä oltiin lähetetty vankeinvaihtoon. Samalla kerrottiin, että pultavalaisen sairaalan naistentautiosasto oli löytänyt useiden naisten kohduista mm. ikkunoiden tiivistämiseen käytettyä uretaanivaahtoa. Tällä venäläiset ovat todennäköisesti halunneet varmistaa, etteivät ukrainalaiset naiset voi enää ikinä tulla raskaaksi.

Reaktioita ja seuraamuksia
--------------------------

Tutkintaa on vaikeuttanut myös se, että osa uhreista ei halua puhua asioista ollenkaan, koska pelkää tulleensa leimatuksi. Ukrainalaisten vapauttamilla alueilla on jaettu hätäehkäisyjä, mutta niiden vastaanottaminen on monien silmissä tabu. Osa uhreista ei myöskään saa tutkitettua mahdollisia seksitautitartuntojaan, koska testien tekeminen on maksullista.

Sitä, kuinka montaa mm. raiskaukseen syyllistynyttä venäläissotilasta tullaan tulevaisuudessa rankaisemaan, on vaikea sanoa, koska tapauksien dokumentointi sodan keskellä on vaikeaa. Osaa tapauksista syytetään Ukrainassa ja osaa Haagissa kansainvälisellä tasolla. Osa syyllisistä on jo saattanut jäädä ukrainalaisten vangeiksi, mutta näiden syyllisyydestä seksuaalisiin rikoksiin ei vielä ole tietoa. Maaliskuuhun 2023 mennessä vain 11 henkilö oli asetettu syytteeseen ja yksi tuomittu.

Sotarikokset eivät vanhene.

Lähteet
-------

1. 1 2 3  Testimony of sexual violence in the occupied territories: Russian soldiers do mass rape in Ukraine *UATV English*.  28.11.2022. Viitattu 12.3.2024. (englanniksi)
2. ↑  Ochab, Ewelina U.: Mobile Justice Team In Ukraine To Assist With Cases Of Conflict Related Sexual Violence *Forbes*.  17.12.2022. Viitattu 12.3.2024. (englanniksi)
3. ↑  'They took turns raping me': Ukrainian survivors reveal how Russian soldiers use sex attacks 'as a weapon of war' *Sky News*. Viitattu 12.3.2024. (englanniksi)
4. ↑  Exclusive-Ukraine Accuses Russian Snipers of Abusing Child, Gang Raping Mother *U.S. News*.  14.3.2023. Viitattu 12.3.2024. (englanniksi)
5. ↑  Russian Federation’s Ongoing Aggression Against Ukraine *U.S. Mission to the OSCE*.  2.11.2023. Viitattu 12.3.2024. (englanniksi)
6. ↑  Sauer, Pjotr: UN finds further evidence of Russian war crimes in Ukraine *the Guardian*.  21.10.2023. Viitattu 12.3.2024. (englanniksi)
7. 1 2 3  Documenting the horror of mass rape in Ukraine • FRANCE 24 English *FRANCE 24 English*.  10.3.2023. Viitattu 12.3.2024. (englanniksi)
8. 1 2  Gang-rape and genital electrocution: How Russia's war crimes in Ukraine could go un-prosecuted *The Telegraph*.  14.3.2023. Viitattu 12.3.2024. (englanniksi)
9. ↑  Rape used as weapon of war by Russian forces in Ukraine • FRANCE 24 English *FRANCE 24 English*.  24.2.2023. Viitattu 17.3.2024. (englanniksi)
10. 1 2 3 4  Mounting allegations of sexual violence in Ukraine | DW News *DW News*.  3.5.2022. Viitattu 12.3.2024. (englanniksi)
11. ↑  Russia using rape as ‘military strategy’ in Ukraine: UN envoy *CNN*.  15.10.2022. Viitattu 12.3.2024. (englanniksi)
12. ↑  UN Envoy: Rape Used as Part of Russian 'Military Strategy' in Ukraine *The Moscow Times*.  14.10.2022. Viitattu 12.3.2024. (englanniksi)
13. 1 2  ‘They shot my son. I was next to him. It would be better if it had been me.’ *The New York Times*.  11.4.2022.  Arkistoitu 2022. Viitattu 12.3.2024. (englanniksi)
14. ↑  WATCH: Ukraine top prosecutor says Russian forces are using rape, torture to sow terror *PBS NewsHour*.  19.4.2023. Viitattu 12.3.2024. (englanniksi)
15. ↑  Krutov, Mark: Russian Soldier And Wife Discussing Rape Of Ukrainian Women Identified By RFE/RL *RadioFreeEurope/RadioLiberty*.  15.4.2022. Viitattu 12.3.2024. (englanniksi)
16. ↑  Russians killed and raped civilians as they fled from Lyman, admits soldier in intercepted call *Ukrainska Pravda*. Viitattu 17.3.2024. (englanniksi)
17. ↑  Venäläissotilaiden häikäilemätön väkivalta Ukrainassa tallentui videolle – juttu ei sovi herkimmille *MTV Uutiset*.  29.7.2022. Viitattu 12.3.2024.
18. ↑  Outrage as footage appears to show Ukrainian prisoner of war being castrated by Russian soldiers *Sky News*. Viitattu 12.3.2024. (englanniksi)
19. ↑  In video, Russian troops appear to castrate Ukrainian war prisoner *The Times of Israel*.  30.7.2022. Viitattu 12.3.2024. (englanniksi)
20. ↑  UN finds Russian ‘pattern of rape’ and other abuses in Ukraine *Al Jazeera*. Viitattu 12.3.2024. (englanniksi)
21. ↑  Barber, Harriet: Castration, gang-rape, forced nudity: How Russia’s soldiers terrorise Ukraine with sexual violence *The Telegraph*.  28.11.2022. Viitattu 12.3.2024. (englanniksi)
22. ↑  She thought she was unshockable, then two castrated Ukrainian soldiers arrived *The Sunday Times*.  17.6.2024.  Arkistoitu 2023.  (englanniksi)
23. ↑  David Kirichenko: Russia’s historical atrocities echo in its ongoing war *The Kyiv Independent*.  12.7.2023. Viitattu 12.3.2024. (englanniksi)
24. ↑  Rule 160 *International Committee of the Red Cross*.  2024. Viitattu 12.3.2024. (englanniksi)
25. ↑  Convention on the Non-Applicability of Statutory Limitations to War Crimes and Crimes against Humanity *United Nations*.  2024. Viitattu 12.3.2024. (englanniksi)